AB Ekranas
AB Ekranas – nuo 1962 iki 2006 m. Panevėžyje veikusi pramonės įmonė (gamykla), buvusi vienintelė Baltijos šalyse ir viena didžiausių Europoje spalvinių kineskopų gamintojų, viena didžiausių Lietuvos įmonių (pagal apyvartos ir kapitalo rodiklius). Gamino keturių dydžių spalvinio vaizdo kineskopus –14“, 15" TF, 20“, 21“ FST bei 21" TF. 2003 m. duomenimis, bendrovė užėmė 25 % Europos kineskopų rinkos, apie 90 % produkcijos eksportuota į Vakarų Europos šalis. Savo veiklos metu buvo didžiausia Panevėžio įmonė. Iki bankroto „Ekrano“ akcijos buvo kotiruojamos Vilniaus vertybinių popierių biržoje. Adresas: Elektronikos 1, 5319-LT Panevėžys.